kardosdrur/scandi-wiki huggingface dataset:
Vestre Landsdelskommando

Vestre Landsdelskommando (VLK) (indtil 1950: 2. Generalkommando) var en kommando i Hæren, som udgjorde den øverste militære ledelse i Jylland og på Fyn. Dens søster var Østre Landsdelskommando på Sjælland. Den blev nedlagt 31. december 1990 og erstattet af Hærens Operative Kommando.

Historie 
I 1815 blev der oprettet fire generalkommandoer i Danmark for henholdsvis Sjælland, Fyn, Nørrejylland og Hertugdømmerne. Efter krigen 1864 blev generalkommandoen for Fyn og Nørrejylland slået sammen (2. Generalkommando, senere Vestre Landsdelskommando) og fik hovedkvarter i Aarhus. I 1909 blev den som følge af Hærloven af 1909 flyttet til Viborg og fik 1913 hovedkvarter i en nybarok bygning tegnet af Niels Arp-Nielsen.

Hærloven gav desuden Generalkommandoen følgende organisation: Den havde garnisonsbyerne Viborg, Fredericia, Aarhus, Randers og Odense under sig og havde ansvar for enhederne 10., 14. og 15 Regiment, 2 bataljoner af 6. Regiment, 3. og 4. rytterregiment, 3. artilleriafdeling og 1. Ingeniørkompagni.

1946 vendte den tilbage til Aarhus, hvor den fra 1947 havde adresse på Marselis Tværvej 4. 1950 skiftede den navn til Vestre Landsdelskommando. Sidst i 1980'erne flyttede VLK's stab til Langelandsgades Kaserne. I de 40 år, hvor VLK's adresse var Marselis Tværvej 4, arbejdede der i dette militære hovedkvarter ca. 80 officerer og civilt ansatte.

Det skal bemærkes, at en del af den militære øvelsesvirksomhed fandt sted i krigshovedkvarteret i Thors Mølle-bunkeren, en stor bunker fuldstændig gravet ned i skovbunden. I denne bunker havde det tyske luftforsvar sin kommandopost i årene 1941-45.

Chefsrække

2. Generalkommando 

 1823-1838 Frederik Castonier
 1839-1839 Arveprins Ferdinand
 1839-1848 Kronprins Frederik (VII)
 1848-1848 Christian Høegh-Guldberg
 1848-1848 Henrik Castenschiold
 1848-1849 Christoph von Krogh
 1849-1850 C.F. Moltke
 1851-1858 C.F. Moltke (igen)
 1858-1864 Christian de Meza
 1864-1864 Georg Gerlach
 1864-1874 P.F. Steinmann
 1874-1878 Ernst Wilster
 1882-1885 Christian Bauditz
 1885-1888 Stefan Ankjær
 1888-1895 Ludolph Fog
 1895-1896 Agathon Nickolin
 1896-1897 C.C. Zahlmann (?)
 1897-1897 Johannes Zeuthen Schroll
 1897-1901 Johan Frederik Lorenzen
 1901-1905 Carl Meldahl
 1905-1911 Mauritz Leschly
 1911-1917 August Tuxen
 1917-1918 Palle Berthelsen

Vestre Landsdelskommando 
 1951-1961 Thyge K. Thygesen
 1961-1969 Orla Nørberg
 1969-1975 H.A.I. Pedersen
 1975-1976 Aage D. Danhuus
 1976-1982 Georg Asmussen
 1982-1984 H.T. Havning
 1984-1987 Paul B. Krogen
 1987-1987 Holger Dencker
 1987-1989 Wagn Andersen
 1990-1990 Kjeld Hillingsø

Se også 
 3. Generalkommando

Noter og kilder 

 AarhusWiki
 Hærens Ordning 1909 

Nedlagte militære enheder fra Danmark
Etableret i 1815
Ophørt i 1990
Aarhus' historie
Viborgs historie
Hæren
Danmark under den kolde krig
Stuorajávri

Navnet Stuorajávri kan henvise til to forskellige søer i Finnmark fylke i Norge :

 Stuorajávri (Kautokeino) – en sø i Kautokeino kommune.
 Stuorajávri (Alta) – en sø i Alta kommune i Finnmark
Gresvatnet

Gresvatnet (svensk Gräsvattnet, sørsamisk: Graesiejaevrie) er en sø der ligger på grænsen mellem Norge og Sverige. Den norske del ligger i Hemnes kommune i Nordland fylke.
Gresvatnet ligger omkring 25 km øst for byen Korgen, og kun få km nordøst for bjerget Oksskolten og Okstindbreen. Søens nordøstlige ende ligger under 2 km sydvest for den, hovedsageligt i Sverige beliggende sø, Uman.

Eksterne kilder og henvisninger 

 Om Grasvatnet på Store norske leksikon

Søer i Sverige
Søer i Nordland
Hemnes
Mit Livs Eventyr

Mit Livs Eventyr er titlen på en selvbiografi af H.C. Andersen, afsluttet på hans 50 års fødselsdag 2. april 1855 og udgivet samme år. Det indledes med: "Mit Liv er et smukt Eventyr, saa rigt og lyksaligt”, men beskriver også hans komplicerede og modsætningsfyldte sind.

Udgaver 
  Digitaliseret i Projekt Runeberg.

Eksterne kilder og henvisninger

 Om Mit Livs Eventyr
 Litteratursiden.dk om biografien
  Link til digital version af originaludgaven fra 1855 

Selvbiografier
Værker af H.C. Andersen
Rwanda ved sommer-OL 2012

Rwanda deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer 

  

Lande ved sommer-OL 2012
Rwanda ved sommer-OL
Eskadrille 515

Eskadrille 515 er Flyvevåbnets flyveledereskadrille. Eskadrillen har til opgave at lede det militære luftrum i tæt samarbejde med det det civile firma Naviair, der har til opgave at lede den civile lufttrafik. Eskadrillen er organiseret under Air Control Wing, hvis primære funktion er at overvåge luftrummet over Danmark.

Fysisk er eskadrillen placeret i Naviairs bygning i Kastrup Lufthavn.

Da man i sin tid oprettede eskadrillen, havde man i Danmark en lang række militære fly, og civil lufttrafik var ikke særlig udbredt. Nu er situationen omvendt, og de militære flyveledere kontrollerer derfor ikke længere kun militære fly, men hjælper med at lede den civile flytrafik.

Udover flyveledelse har Eskadrille 515 også et antal flyveinformationsoperatører, som yder radarservice og flight information service til de militære luftfartøjer - såvel udenlandske som danske - der flyver efter visuelle flyveregler (VFR).

Eskadrillen fungerer dagligt som bindeled mellem den civile og militære lufttrafik.

Eksterne links 
 fafif.dk: Flyveleder i Flyvevåbnet
 Forsvaret.dk: Fyrre år i flyvesikkerhedens tjeneste

Flyvevåbnet
Eskadriller
Etableret i 1972
Adam Moltke-Huitfeldt

Adam Moltke-Huitfeldt kan henvise til flere personer
 Adam Moltke-Huitfeldt (1864-1944) - en dansk godsejer
 Adam Moltke-Huitfeldt (1908-1991) - en dansk diplomat og godsejer
 Adam Moltke-Huitfeldt (født 1954) - en dansk godsejer
Werner von der Schulenburg

Werner von der Schulenburg kan henvise til flere ting
 Werner von der Schulenburg (1679-1755) – officer, diplomat og overkrigssekretær
 Werner von der Schulenburg (1736-1810) – en dansk-tysk diplomat
Jackie Stallone

Jacqueline M. "Jackie" Stallone (født Labofish; 29. november 1921, død 21. september 2020) var en amerikansk astrolog, tidligere danser og fortaler for kvindebrydning, der er mor til skuespilleren Sylvester Stallone og sangeren Frank Stallone. Hun er også mor til den afdøde skuespiller Toni D'Alto (sammen med hendes eksmand Anthony Filiti), der døde i 2012 i en alder af 47 år på grund af lungekræft.

Eksterne henvisninger 
 www.jacquelinestallone.com

Astrologer
Dansere fra USA
Frank Stallone

Frank P. Stallone, Jr. (født 30. juli 1950) er en amerikansk skuespiller, sanger/guitarist og Golden Globe og Grammy Award-nominerede sangskriver. Han har optrådt i mange Hollywood-film og på tv. Han er lillebror til Sylvester Stallone.

Diskografi 
Frank Stallone (1985)
Day in Day Out (1991)
Close Your Eyes (1993)
Soft and Low (1999)
Full Circle (2000)
Frankie and Billy (2002)
Stallone on Stallone – By Request (2002)
In Love In Vain (2003)
Songs From the Saddle (2005)
Let Me Be Frank With You (2010)

Eksterne henvisninger 
 

Skuespillere fra USA
Sangere fra USA
Guitarister fra USA
Grenada ved sommer-OL 2012

Grenada deltog i Sommer-OL 2012 i London, som blev arrangeret i perioden 27. juli til 12. august 2012. Grenada vandt deres første medalje nogensinde, da Kirani James vandt 400 meter løbet i Atletik.

Medaljer

Medaljevinderne 

 

Lande ved sommer-OL 2012
Grenada ved sommer-OL
Kirani James

Kirani James (født 1. september 1992) er en grenadisk sprinter, som er specialiseret i 200 og 400 meter løb. Han er regerende verdensmester og olympisk mester på 400 meter.

Eksterne henvisninger 
 

Medaljevindere ved sommer-OL 2012
Medaljevindere ved sommer-OL 2016 
Medaljevindere ved sommer-OL 2020 
Atleter ved sommer-OL 2012 
Atleter ved sommer-OL 2016 
Atleter ved sommer-OL 2020 
Olympiske mestre fra Grenada
Olympiske sølvmedaljevindere fra Grenada 
Olympiske bronzemedaljevindere fra Grenada 
Atleter fra Grenada
Christianeum

Christianeum er et gymnasium i bydelen Othmarschen i Hamborg. Det blev grundlagt i Altona i 1738 og blev i 1744 opkaldt efter Kong Christian 6. af Danmark, der på dette tidspunkt også regerede over Altona som hertug af Holsten. Det holder siden 1972 til i en bygning tegnet af den danske arkitekt Arne Jacobsen.

Eksterne henvisninger 

Arne Jacobsen
Bygninger, konstruktioner og anlæg i Hamborg
Etableret i 1738
Gymnasier i Tyskland
Shakespeares Globe

Shakespeares Globe er en rekonstruktion af Globe Theatre, et elizabetansk skuespilhus i London Borough of Southwark på den sydlige bred af Themsen, der oprindeligt blev opført i 1599, ødelagt i en ildebrand 1613, genopført 1614, og siden revet ned 1644.

Den moderne rekonstruktion er en akademisk tilnærmelse baseret på tilgængeligt materiale om bygningerne fra 1599 og 1614. Det blev etableret på skuespilleren og instruktøren Sam Wanamaker initiativ og opført omkring 230 meter fra det sted, hvor det oprindelige Globe Theatre stod, og åbnede for publikum i 1997 med en opsættelse af skuespillet Henrik 5..

Kilder 
 Carson, Christie and Karim Cooper, Farah (September 2008) Shakespeares Globe, A Theatrical Experiment, Cambridge University Press, UK,

Litteratur 
 Carson and Karim-Cooper 'Shakespeare's Globe: A theatrical Experiment' Cambridge University Press, 2008, 9780521701662
 Day, Barry: This Wooden 'O': Shakespeare's Globe Reborn. Oberon Books, London, 1997. .
 Rylance, Mark: Play: A Recollection in Pictures and Words of the First Five Years of Play at Shakespeares's Globe Theatre. Photogr.: Sheila Burnett, Donald Cooper, Richard Kolina, John Tramper. Shakespeare's Globe Publ., London, 2003. .

Eksterne henvisninger 

 Officiel hjemmeside 
 Shakespeares Globe på Google Cultural Institute

Bygninger, konstruktioner og anlæg i London
Teatre i Storbritannien
Etableret i 1997
Goldbæk

Goldbæk kan henvise til flere stednavne i Danmark:
 Goldbæk (Agerskov Sogn) – en bebyggelse i Agerskov Sogn, Tønder Kommune
 Goldbæk (Sydslesvig) – en landsby og kommune i Kreis Nordfriesland
Burg

Burg kan henvise til flere ting, bl.a.:

 Burg (Magdeburg) – administrationsby, eller Kreisstadt i landkreis Jerichower Land i den tyske delstat Sachsen-Anhalt
 Burg (Spreewald) – en kommune i den østlige del af den tyske delstat Brandenburg
 Burg (Ditmarsken) – en kommune i Kreis Dithmarschen i den tyske delstat Slesvig-Holsten
 Burg auf Fehmarn - en by på Femern
Farris

Farris, eller Farrisvannet, er en sø beliggende i Vestfold og Telemark fylke ved grænsen til til de so sammenlagte  fylker i Norge. Langt den største del af Farris ligger i Larvik kommune, mens den længst i nord danner grænse til Porsgrunn og strækker sig ind i Siljan kommune. Søen har et areal på ca. 22 km2, og er op til ca. 130 m dyb. Farris er en væsentlig del af Farrisvassdraget som strækker sig fra Skrimfjella i nord til Larviksfjorden i syd, og den vigtigste vandkilde er Siljanelva som muder ud i søen helt mod nord; Dertil kommer fra vest den mindre Rekåa via Oklungen og munder ud mod nordvest i søen.

Farris er geologisk set en fortsættelse af Larviksfjorden. En stor endemoræne danner Farriseidet (Farristangen) på tværs af den langstrakte fjordstruktur, og opdæmmer Farrissøen i sydenden. Søen har således en udstrækning på 20,5 km i nord-syd-retning, mens største bredde sjældent overstiger en km. Farris består af to hoveddele, hver 10-11 km lange. I sydøst det egentlige Farrisvannet med Lysbufjorden i nord og Nesfjorden mod vest med forbindelse til Eikenesfjorden i nordvest. Mellem disse dele ligger en række øer, de største er Bjørnøya, Eikenesøya og Flatøya.

Farriselva er det eneste naturlige udløb fra Farrisvannet, og har en længde på ca. 1.100 meter før den munder ud i havet ved Larvik. Elven med sit vandfald har været en vigtig kraftkilde for Larviks industri siden 1500-tallet. De senere år har den haft begrænset vandføring pga. stor udvinding af drikkevand og kraftproduktion.

Vestfold Interkommunale Vannverk leverer drikkevand fra Farris og Eikeren til omtrent 200.000 indbyggere. Søerne er drikkevandskilde for nær 170 000 personer, hovedsageligt i Vestfold fylke. Farris er også reservoir for Fritzøe kraftverk.

Farris har givet navn til mineralvandet Farris, som siden 1907 er tappet fra naturlige kilder med grundvand fra Bøkeskogen, og ikke fra søen.

Eksterne kilder og henvisninger 

 Vestfold Interkommunale Vannverk, VIV 

Søer i Vestfold og Telemark
Larvik
Porsgrunn
Siljan
Aappilattoq Helistop

Aappilattoq Helistop kan henvise til flere steder:
 Aappilattoq Helistop (Nanortalik) – et grønlandsk helistop beliggende i Aappilattoq ved Nanortalik
 Aappilattoq Helistop (Upernavik) – en grønlandsk flyveplads beliggende i Aappilattoq ved Upernavik
Oksbøl Kirke

Oksbøl Kirke kan henvise til flere kirker:
 Oksbøl Kirke (Als) – Vor Frue Kirke i Oksbøl Sogn, Sønderborg Kommune.
 Oksbøl Kirke (Sydvestjylland) – andet navn for Aal Kirke i byen Oksbøl i Aal Sogn
Nikolaj Gribin

Nikolaj Petrovitj Gribin ( ; født 16. december 1940 i Moskva) var en sovjetisk KGB-officer der virkede i Danmark.
Blandt de danskere han havde kontakt til var fotografen Jacob Holdt og SF-politikeren Pelle Voigt.

Henvisninger 

Spioner for Sovjetunionen
Wilhelm Petersen

Nicolay Wilhelm Petersen (6. marts 1817 i København – 6. maj 1895 i Odense) var en dansk købmand og politiker.

Karriere 
Han var søn af købmand Peter Petersen (1783-1868) og Martha Magdalene født Hein (1789-1862). I 1822 flyttede faderen til Odense, hvor han drev en købmandshandel, som sønnen overtog i begyndelsen af 1844 og fortsatte indtil 1875. Allerede som ung mand kom Wilhelm Petersen frem i første Række blandt Odense borgere. I 1847 fik han sæde i byens borgerrepræsentation, for hvilken han blev formand 1851. I denne egenskab fremkom han samme år med planer til et kommunalt vandværk, hvis gennemførelse lykkedes, således at det kunde tages i brug i efteråret 1853. Samtidig kom han med planer til et gasværk, som ligeledes blev til virkelighed, således at disse to foretagender iværksattes, førend nogen anden by i landet kom i besiddelse af lignende goder. Endvidere satte han igennem, at der blev bygget en tredje bro over åen i det ny Albanikvarter, hvor han derhos fik opført arresthus og sygehus. I 1856 fik han det føjet således, at byen overtog Odense Kanal, hvilket var begyndelsen til, at denne vandvej blev tidssvarende og rentabel.

Da kommunalbestyrelsen i 1868 gik over til at blive byråd, trådte han tilbage blandt de menige medlemmer, men vedblev indtil 1882 ikke alene at have sæde i denne styrelse, men også at øve en ikke ringe kommunal indflydelse. Efter at han i 1856-63 havde været valgt til Rigsrådet, havde han fra 1866 til 1894 sæde i Rigsdagens Landsting, hvor han tilhørte Højre og navnlig deltog i behandlingen af kommunale og økonomiske emner. Gennem en årrække var han kontrollerende medlem af direktionen for Fyens Disconto Kasse, formand for Fyens Stifts Sparekasses repræsentantskab og formand for Fyens Brandforsikringsselskab for rørlig Ejendom, hvilket selskab han stiftede. Han talte og skrev blandt de første om betydningen af sukkerroeavl og var en af hovedmændene for, at der blev anlagt en sukkerfabrik ved Odense.

Hæder 
Han blev Ridder af Dannebrogordenen 1853 og Dannebrogsmand 1861. 1872 udnævntes han til etatsråd, 1892 til Kommandør af Dannebrog af 2. grad. Han døde 6. maj 1895.

Han blev gift 29. august 1845 i Garnisons Kirke med Adolphine Augusta Købke (13. december 1820 i København - 20. oktober 1880 i Odense), datter af bagermester Peter Berendt Købke (1771-1843) og Cecilia Margrete født Petersen (1778-1867) og søster til Christen Købke.

Han er begravet i Odense.

Gengivelser 
 Ufuldført portrætmaleri af Christen Købke ca. 1846
 Afbildet på August Behrends' maleri fra 1853 af de svenske tropper i Odense 1848
 Xylografi 1863 i Illustreret Tidende nr. 198 efter tegning af Anton Dorph samt 1870
 Maleri af Henrik Olrik (1872, Odense Rådhus)
 Xylografier 1874 og 1887, det ene af Georg Pauli
 Maleri af Frants Henningsen
 Fotografi af Carl Bech (Det Kongelige Bibliotek)

Kilder 

 

Personer fra København
Købmænd fra Danmark
Kommandører af Dannebrog
Medlemmer af Odense Byråd
Medlemmer af Rigsrådet (1855-1866)
Landstingsmedlemmer i 1860'erne
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer i 1890'erne
Bankdirektører fra Danmark
Etatsråder fra Danmark
Anna G. Jónasdóttir

Anna Guðrún Jónasdóttir (født 2. december 1942) er en islandsk politolog og kønsforsker. Hun arbejder hovedsageligt med politisk teori og samfundsteori, og er kendt for sin forskning i kærlighed og sin teori om "Love Power." Hun er professor emerita i kønsstudier ved Örebro Universitet og en af fire direktører i Centre of Gender Excellence, som er et samarbejde mellem flere universiteter.

Hun har doktorgrad i statskundskab fra Göteborg Universitet (1991), og studerede politologi, sociologi, økonomisk historie og psykologi.

Bøger 
 The Political Interests of Gender: Developing Theory and Research with a Feminist Face (with Kathleen B. Jones), Sage, 1988
 Love Power and Political Interests: Towards a Theory of Patriarchy in Contemporary Western Societies, University of Örebro, 1991
 Why Women Are Oppressed, Temple University Press, 1994 (published in Spanish under the title El poder del amor. Le importa el sexo a la democracia?, Madrid: Ediciones Catedra, 1993)
 Is There A Nordic Feminism? (with Drude von der Fehr and Bente Rosenbeck, eds.), Routledge, 1998
 The Political Interests of Gender Revisited: Redoing Theory and Research with a Feminist Face (with Kathleen B. Jones, eds.), Tokyo/New York/Paris: United Nations University Press, 2008, 
 Sexuality, Gender and Power: Intersectional and Transnational Perspectives (with Valerie Bryson and Kathleen B. Jones, eds.), Routledge, 2011, 
 Love: A Question for Feminism in the Twenty-First Century (with Ann Ferguson, eds.), Routledge Advances in Feminist Studies and Intersectionality, 2013,

Literatur 
 Kathleen B. Jones and Gunnel Karlsson (eds), Gender and the Interests of Love. Essays in honour of Anna G. Jónasdóttir, Örebro University Press, 2008

Kilder 

Politologer fra Island
Feminister fra Island
Islandsk Wikipedia

Siden blev startet 5. december 2003. Pr. 20. marts 2013 fandtes der 35.578 artikler på islandsk.

Se også 
 Island

Referencer 

Wikipedia efter sprog
CRE

CRE har flere betydninger:
 CRE er ICAO luftfarts benævnelse for Cree Airways Corporation, Canada
 CRE (bakterie)
KPC

KPC har flere betydninger:
 KPC BYG - udviklings- og entreprenørselskab.
 KPC (bakterie)
Andorranske euromønter

Andorranske euromønter blev sat i cirkulation i Andorra fra 1. januar 2014. Selvom Andorra ikke er medlem af EU, har landet benyttet euroen siden 2002, da landet førhen benyttede sig af både Frankrigs franc og Spaniens pesetas. Andorra har dog længe ønsket at have deres egne mønter, ligesom Monaco, Vatikanstaten og San Marino som heller ikke er medlem af EU, men som dog har deres egne euromønter. Den andorranske 2 euro mønt vil vise Andorras våbenskjold, 1 euro-mønten vil vise Casa de la Vall (Andorras parlament), 50, 20 og 10 centmønterne vil vise kirken Església de Santa Coloma d'Andorra, 5, 2 og 1 centmønterne vil vise en lammegrib og en pyrenæisk gemse. Det var tidligere planen, at et antikt billede af Jesus også skulle være på 50, 20 og 10 centmønterne, men pga. EU-kommissionens krav om religiøs neutralitet blev designet ændret.

Kilder

Eksterne henvisninger 
 Om designet af de andorranske euromønter 

Euromønter efter land
Euromønter
Styggmann

Styggmann eller Styggemann ( 871 moh.) er et bjerg i Kongsberg kommune i Viken fylke i Norge. Styggmann er den højeste top i området Skrimfjella. Styggmann ligger i Skrim-Sauheradfjella naturreservat. Fritzøe Skoger byggede i 1927 en hytte af sten på toppen til brandvagt, og derfor  med telefonlinje. Hytten bruges nu af Tønsberg og Omegn Turistforening (TOT) og har to sengepladser.

Et gammelt sagn fortæller at der boede en trold i fjeldet Styggemann. Trollen var sur over at folk gik rundt om hans  hjem og forstyrrede ham; Derfor lå trollen på toppen og fulgte med, og  hver gang nogen kom  for nær, kastede han en sten nedover. Går man  i dag på  stien til Sørmyrseter, kan man fortsat se mange af disse sten. Trolden var kun  ude i gråvejr, men en gang ble den overrasket af solskin. Da blev trolden forstenet der på toppen av fjeldet. Ser man fra den rette vinkel og på lidt afstand, kan man tydelig se både næse, mund og hage til den det forstenede trold, den stygge mand.

Kilder og henvisninger

Bjerge i Viken
Kongsberg
Folketro
Newlib

Newlib er et C standard programbibliotek implementering hvis formål er at blive anvendt i indlejrede systemer.  Newlib er en samling af adskillige biblioteksdele, alle under frie software licenser som gør dem let at bruge i indlejrede produkter. 

Newlib blev skabt af Cygnus Support som en del af bygningen af den første GNU krydsplatform udviklingsværktøj toolchains.  Newlib vedligeholdes nu af Red Hat udvikleren Jeff Johnston, og anvendes i mange kommercielle og ikke-kommercielle GCC porteringer for ikke-Linux indlejrede systemer.

Kilder/referencer

Eksterne henvisninger
 http://www.sourceware.org/newlib/
 http://www.embedded.com/story/OEG20011220S0058 
 http://www.codesourcery.com/sgpp/features.html
 http://www.cm3tools.com/CodeRedWiki/CLibrary 

Programbiblioteker
UClibc

Indenfor datalogi er uClibc et lille C standard programbibliotek hvis formål er anvendelse til Linux egnet til indlejrede systemer. uClibc blev skabt til at understøtte uClinux, som er en version af Linux der ikke kræver en memory management unit og derfor er egnet til microcontrollere (uCs; the "u" er en romanisering af μ for "mikro").

Projektlederen er Erik Andersen. Den anden hovedvedligeholder er Manuel Novoa III. uClibc er licenseret under GNU Lesser General Public License, uClibc er fri software.

Se også 
 Alpine Linux
 busybox
 Contiki
 dietlibc
 OpenWrt
 Tor-ramdisk — uClibc-baseret Linux distribution
 T2 SDE — supports krydsplatform compilation af Linux systemr, inklusiv uClibc
 musl - lille libc for Linux

Kilder/referencer

Eksterne henvisninger 
 Project home page
 http://freecode.com/projects/uclibc

Programbiblioteker
Indlejret Linux
Contiki

Contiki er et open source operativsystem beregnet til indlejrede systemer, der skal kommunikere via datanet - og har skrappe hukommelsesbegrænsninger med særlig fokus på laveffekt trådløst datanet for Internet of Things enheder.

Eksempler på hvor Contiki anvendes er gadebelysningssystemer, lydovervågning for smarte byer, radioaktiv strålings overvågningsystemer - og alarmsystemer.

Contiki blev skabt af Adam Dunkels i 2003 og er yderligere blevet udviklet af et verdensomspændende team af udviklere fra Atmel, Cisco, Enea, ETH Zurich, Redwire, RWTH Aachen University, Oxford University, SAP AG, Sensinode, SICS, STMicroelectronics, Zolertia og mange andre. Navnet Contiki kommer fra Thor Heyerdahls kendte Kon-Tiki tømmerflåde.

På trods af at Contiki yder multitasking og en indbygget TCP/IP-stak, behøver Contiki kun nogle få kilobyte kode og nogle få hundrede byte  RAM. Et fuldt system, komplet med en grafisk brugergrænseflade, behøver omkring 30 kilobyte RAM.

Se også 
 BeRTOS
 FreeRTOS
 ERIKA Enterprise
 SymbOS
 TinyOS
 Wheels (operativsystem)
 Trådløse sensornet

Kilder/referencer

Eksterne henvisninger 

 http://www.contiki-os.org/
 
 : unofficial website for historic ports of the 1.x version.
 .
 .
 .

Indlejrede styresystemer
Frie styresystemer
Leksdalsvatnet

Leksdalsvatnet er en sø i kommunerne Steinkjer og Verdal i Trøndelag fylke i Norge. Den ligger syd for byen Steinkjer og nordøst for Verdalsøra, omkring 6 km øst for Trondheimsfjorden. har udløb gennem elven Figgja til Beitstadfjorden der er den inderste fjordarm af Trondheimsfjorden.

Eksterne kilder og henvisninger 

Søer i Trøndelag